**ТЕХНИЧЕСКА СПЕЦИФИКАЦИЯ**

**за изготвяне на разработките по определения предмет**

**на услугата**

**І. ПРЕДМЕТ НА УСЛУГАТА - КОНСУЛТАНТСКА УСЛУГА С ПРЕДМЕТ: „ИЗГОТВЯНЕ НА КОНЦЕСИОННИ АНАЛИЗИ (ТЕХНИЧЕСКИ, ФИНАНСОВО-ИКОНОМИЧЕСКИ, ПРАВЕН И ЕКОЛОГИЧЕН АНАЛИЗ) ЗА ПРЕДОСТАВЯНЕ НА КОНЦЕСИЯ ЗА УСЛУГА ВЪРХУ ОБЕКТ „ИНТЕРМОДАЛЕН ТЕРМИНАЛ В ЮЖЕН ЦЕНТРАЛЕН РАЙОН НА ПЛАНИРАНЕ В БЪЛГАРИЯ - ПЛОВДИВ” И ПРОЕКТИ НА ОБОСНОВКА НА КОНЦЕСИЯТА, КОНЦЕСИОНЕН ДОГОВОР, ДОКУМЕНТАЦИЯ ЗА УЧАСТИЕ В ОТКРИТА ПРОЦЕДУРА И РЕШЕНИЕ ЗА ОТКРИВАНЕ НА ПРОЦЕДУРА“**

**ІІ. ОСНОВНИ ЦЕЛИ НА КОНЦЕСИЯТА**

Предоставянето на държавна концесия за услуга върху обект **„Интермодален терминал в Южен централен район на планиране в България - Пловдив”** има основна стратегическа цел привличането на финансово стабилни инвеститори с опит в управлението на обекти от транспортната инфраструктура, като **конкретните цели,** които се поставят с концесионирането на обекта са:

1. Докомплектуване/ оборудване на обекта на концесията и въвеждането му в пълна експлоатация на риск на концесионера;
2. Управление и поддържане на обекта на концесията в експлоатационна годност за срока на концесията на риск на концесионера;
3. Създаване на възможност за осигуряване на свободен достъп за обработка и обслужване през цялата година на проектно предвидените контейнерни товари;
4. Предоставяне на качествени и разнообразни услуги, свързани с обслужването на пътните транспортни средства и обработването на контейнери с цел създаване на товарооборот и превръщането на концесионния обект в сигурен, удобен, привлекателен и целогодишно печеливш транспортен център;
5. Поддържане и разширяване на системите за сигурност и безопасност в района на интермодалния терминал;
6. Съоръжаване на интермодалния терминал с подходящи и модерни подемни съоръжения за приемане и обработване на контейнери;
7. Привеждане на интермодалния терминал в съответствие с международните и националните изисквания за опазване на околната среда;
8. Увеличаване и разнообразяване на съпътстващите дейности – включително търговските и рекламните дейности в района на концесионния обект;
9. Създаване на нови работни места и ангажиране на работна ръка от община Пловдив и региона;
10. Въвеждане на необходимите управленски познания и опит (ноу-хау) при експлоатацията и управлението на подобен род специфични инфраструктурни обекти.

Конкретните цели произтичат от трите стратегически цели на политиката в транспортния сектор от управленската програма на правителството – за постигане на икономическа ефективност; за развитие на устойчив транспортен сектор и за подобряване на регионалното и социално развитие и обвързаност.

Откриването на процедура за предоставяне на държавна концесия за услуга върху обект **„Интермодален терминал в Южен централен район на планиране в България - Пловдив ”** е в съответствие с утвърдените със Стратегията за развитие на транспортната система на Република България до 2020 г. приоритети на правителството за:

* изграждане и ефективно поддържане, интегриране, модернизация и развитие на националната транспортна инфраструктура;
* интегриране на българската транспортна система в европейската;
* прозрачни и хармонизирани условия за конкуренция на транспортния пазар и осигуряване на добра бизнес среда;
* осигуряване на адекватно финансиране за функциониране и развитие на транспортния сектор;
* ограничаване негативното въздействие на транспорта върху околната среда и здравето на хората;
* постигане на висока степен на безопасност и сигурност на транспорта.

**ІІІ. Описание на обекта за концесия**

Интермодалният терминал (ИМТ) се разпростира върху площ от 71,439 дка от северната страна на жп гара Тодор Каблешков, в землището на с. Златитрап, местност „Камиша“, община Родопи, област Пловдив.

В границите на Подробния устройствен план – План за регулация и застрояване и Парцеларен план за обект: „Изграждане на интермодален терминал в Южен централен район на планиране в България – Пловдив“, одобрен със Заповед № РД-02-14-28-24/22.11.2012г, на заместник – министъра на регионалното развитие и благоустройството, влязъл в сила на 29.12.2012 г., за изграждане на ИМТ влизат следните поземлени имоти (ПИ):

1. ПИ с № 022226 по КВС на землището на с. Златитрап, с площ от 7,566 дка, за който е съставен акт за публична държавна собственост (АПДС) № 8864 от 21.04.2015 г. от Област Пловдив;
2. ПИ с № 022062 по КВС на землището на с. Златитрап, с площ 6,686 дка, за който е съставен АПДС № 8860 от 21.04.2015 г. от Област Пловдив;
3. ПИ с № 022090 по КВС на землището на с. Златитрап, с площ 3,500 дка, за който е съставен АПДС № 8861 от 21.04.2015 г. от Област Пловдив;
4. ПИ с № 0022258 по КВС на землището на с. Златитрап, с площ 0,784 дка, за който няма съставен АПДС. Имотът е образуван от разделянето на ПИ с № 0022129, собственост на Иванка Спасова Станчева съгласно Нотариален акт за покупко-продажба на недвижим имот № 148, том ІІІ, рег. № 8803, дело № 499 от 2003 г. и вписан в Служба по вписванията вх. рег. № 22561 от 23.12.2003 г. Паричното обезщетение за частта от ПИ с № 0022129 е определено в Решение на Министерски съвет (РМС) № 625/18.10.2013 г., (обн. ДВ, бр. 100 от 19.11.2013 г.). С платежно нареждане за плащане към бюджета от 04.06.2015 г. е преведено по сметка на Областна администрация Пловдив, с което на основание чл. 39, ал. 1, т. 2 от ЗДС имотът се смята за отчужден. В момента се подготвят документи за съставяне на АПДС;
5. ПИ с № 022265 по КВС на землището на с. Златитрап, с площ от 0,392 дка, за който е съставен АПДС № 8892 от 28.04.2015 г. от Област Пловдив;
6. ПИ с № 022267 по КВС на землището на с. Златитрап, с площ от 0,392 дка, за който е съставен АПДС № 8905 от 30.04.2015 г. от Област Пловдив;
7. ПИ с № 022269 по КВС на землището на с. Златитрап, с площ от 0,576 дка, за който е съставен АПДС № 8906 от 30.04.2015 г. от Област Пловдив;
8. ПИ с № 022271 по КВС на землището на с. Златитрап, с площ от 0,576 дка за който е съставен АПДС № 8907 от 30.04.2015 г. от Област Пловдив;
9. ПИ с № 022273 по КВС на землището на с. Златитрап, с площ от 0,576 дка, за който е съставен АПДС № 8908 от 30.04.2015 г. от Област Пловдив;
10. ПИ с № 022275 по КВС на землището на с. Златитрап, с площ от 0,863 дка, за който е съставен АПДС № 8909 от 30.04.2015 г. от Област Пловдив;
11. ПИ с № 022277 по КВС на землището на с. Златитрап, с площ от 0,863 дка, за който е съставен АПДС № 8910 от 30.04.2015 г. от Област Пловдив;
12. ПИ с № 022279 по КВС на землището на с. Златитрап, с площ от 1,725 дка, за който е съставен АПДС № 8904 от 30.04.2015 г. от Област Пловдив;
13. ПИ с № 022314 по КВС за землището на с. Златитрап, с площ от 0,843 дка, за който е съставен АПДС № 8912 от 30.04.2015 г. от Област Пловдив;
14. ПИ с № 022148 по КВС на землището на с. Златитрап, с площ 0,423 дка, за който е съставен Акт за частна общинска собственост (АЧОС) № 3827/19.01.2015 г. С договор за дарение от 2015 г. имотът е дарен от Община „Родопи” на МТИТС. С РМС № 367/22.05.2015 г. имотът е предоставен безвъзмездно за управление на ДП „НКЖИ” за изграждането на национален обект: „Интермодален терминал в Южен-Централен район на планиране в България – Пловдив”. В момента се подготвят документи за съставяне на АПДС.
15. ПИ с № 022316 по КВС на землището на с. Златитрап, с площ 0,387 дка, за който е съставен АЧОС № 3779/11.12.2014 г. С договор за дарение от 2015 г. имотът е дарен от Община „Родопи” на МТИТС. С РМС № 367/22.05.2015 г. имотът е предоставен безвъзмездно за управление на ДП „НКЖИ” за изграждането на национален обект: „Интермодален терминал в Южен-Централен район на планиране в България – Пловдив”. В момента се подготвят документи за съставяне на АПДС.
16. ПИ с № 022291 по КВС на землището на с. Златитрап, с площ от 2,012 дка, за който е съставен АПДС № 8911 от 30.04.2015 г. от Област Пловдив;
17. ПИ с № 022293 по КВС на землището на с. Златитрап, с площ от 2,012 дка, за който е съставен АПДС № 8949 от 07.05.2015 г. от Област Пловдив;
18. ПИ с № 022295 по КВС на землището на с. Златитрап, с площ от 2,012 дка за който е съставен АПДС № 8952 от 07.05.2015 г. от Област Пловдив;
19. ПИ с № 022297 по КВС на землището на с. Златитрап, с площ от 1,358 дка, за който е съставен АПДС № 8953 от 07.05.2015 г. от Област Пловдив;
20. ПИ с № 022301 по КВС на землището на с. Златитрап, с площ от 1,359 дка, за който е съставен АПДС № 8951 от 07.05.2015 г. от Област Пловдив;
21. ПИ с № 022299 по КВС на землището на с. Златитрап, с площ от 1,359 дка, за който е съставен АПДС № 8955 от 07.05.2015 г. от Област Пловдив;
22. ПИ с № 022281 по КВС на землището на с. Златитрап, с площ от 1,489 дка, за който е съставен АПДС № 8950 от 07.05.2015 г. от Област Пловдив;
23. ПИ с № 022074 по КВС на землището на с. Златитрап, с площ от 2,301 дка, за който е съставен АПДС № 8948 от 07.05.2015 г. от Област Пловдив;
24. ПИ с № 022081 по КВС на землището на с. Златитрап, с площ от 2,300 дка, за който е съставен АПДС № 8947 от 07.05.2015 г. от Област Пловдив;
25. ПИ с № 022082 по КВС на землището на с. Златитрап, с площ от 2,299 дка, за който е съставен АПДС № 8945 от 07.05.2015 г. от Област Пловдив;
26. ПИ с № 022194 по КВС на землището на с. Златитрап, с площ от 1,320 дка, за който е съставен АПДС № 8946 от 07.05.2015 г. от Област Пловдив;
27. ПИ с № 022195 по КВС на землището на с. Златитрап, с площ от 1,320 дка, за който е съставен АПДС № 8944 от 07.05.2015 г. от Област Пловдив;
28. ПИ с № 022196 по КВС на землището на с. Златитрап, с площ от 1,320 дка, за който е съставен АПДС № 8903 от 30.04.2015 г. от Област Пловдив;
29. ПИ с № 022311 по КВС на землището на с. Златитрап, с площ от 2,497 дка, за който е съставен АПДС № 8943 от 07.05.2015 г. от Област Пловдив;
30. ПИ с № 022318 по КВС на землището на с. Златитрап, с площ от 2,928 дка, за който е съставен АПДС № 8954 от 07.05.2015 г. от Област Пловдив;
31. ПИ с № 022307 по КВС на землището на с. Златитрап, с площ 4,405 дка, за който е съставен АЧОС № 3781/11.12.2014 г. С договор за дарение от 2015 г. имотът е дарен от Община „Родопи” на МТИТС. С РМС № 367/22.05.2015 г. имотът е предоставен безвъзмездно за управление на ДП „НКЖИ” за изграждането на национален обект: „Интермодален терминал в Южен-Централен район на планиране в България – Пловдив”. В момента се подготвят документи за съставяне на АПДС.
32. Терен с площ 4,114 дка по координатни точки 20, 23,22 и 24 от контура на концесионната площ, представляващ част от ПИ с № 022305 по КВС на землището на с. Златитрап, с площ 5,056 дка, за който е съставен АЧОС № 3782/11.12.2014 г. С договор за дарение от 2015 г. имотът е дарен от Община „Родопи” на МТИТС. С РМС № 367/22.05.2015 г. имотът е предоставен безвъзмездно за управление на ДП „НКЖИ” за изграждането на национален обект: „Интермодален терминал в Южен-Централен район на планиране в България – Пловдив”. В момента се подготвят документи за съставяне на АПДС.
33. Незастроен терен с площ 8,882 дка, затворен по северната граница на ПИ № 31036.30.2 и координатни точки 22, 13, 14, 15, 16, 17, 18 и 19 от контура на концесионната площ, представляващ част от ПИ № 31036.30.2 по кадастралната карта и кадастралните регистри, одобрена със Заповед № РД-18-18/01.10.2013 г. на Изпълнителния директор на АГКК – София, с площ 109,505 дка, за който е съставен АПДС № 8889/24.04.2015 г. от Област Пловдив.

В ИМТ са изградени следните съоръжения:

1. Административно-обслужваща сграда със ЗП 313,78 м2 и РЗП 565,78 м2;
2. Навес за КПП със ЗП 329 м2;
3. Навес за митница със ЗП 126 м2;
4. Навес за бензиностанция и автомивка със ЗП 201.9 м2 ;
5. Навес за компресор със ЗП 9 м2;
6. Площадки за контейнери – 3329 м2
7. Паркинг за автомобили – 8935 м2
8. Коловоз за товарно-разтоварни операции с дължина 652 м.
9. Предпазна ограда - височина 241см, от които 185 см. са покрити от оградна мрежа от поцинкована ламарина с отвор 50мм и 55см са разделени поравно от три реда бодлива тел.

Анализаторът да изследва и анализира възможността за разширяване на описания по горе обект на концесия с включване на допълнителни съседни/прилежащи имоти (земя и сгради).

**1. Предназначение**

„Интермодален терминал в Южен централен район на планиране в България – Пловдив“ (за краткост в текста ИМТ) е насочен към подобряване на интермодалността в Югоизточния регион на Европейския съюз (ЕС) чрез създаване на условия за оптимално взаимодействие и интеграция на различните видове транспорт и повишаване качеството на предоставяните товарни транспортни услуги. ИМТ ще помогне на България да приложи нов „глобален подход”, който се изразява в подобряване и по-рационално използване на инфраструктурата и транспортните средства, повишаване на безопасността, сигурността и надеждността на железопътния, пътния транспорт, подобряване на работните условия, по-добра защита на околната среда. Последното отговаря на една от основните цели на България, записана в Националната стратегия за регионално развитие (НСРР), която е да се намалят екологичните проблеми, транспортната пренатовареност и рисковете за безопасност от очакваното повишаване на нужди, включително търговски към транспорта, посредством икономически ефикасен баланс на инвестиции в качествени пътища и модернизация на основните железопътни връзки за пътници и товари, включително инвестициите в мерки за безопасност, логистика и сигнализация в съответствие със законодателството на ЕС.

**ИМТ ще позволи да се постигнат следните подцели:**

1. Привличане на ТЕУ (еквивалент на 20 футов контейнер) за превоз от автомобилния към железопътния транспорт;

2. Намаляване на времето за транспорт на контейнери с 30% при по-висока сигурност и безопасност на превозите;

3. Намаляване на трафика по пътищата на България с товарни автомобили и намаляване на ПТП;

4. Подобряване на екологичната обстановка както в региона, така и в страната, т.к се създават условия за намаляване на транзитните превозите с ТИР автомобили - намаляване на замърсяването на въздуха от отпадъчни газове и на негативното въздействие върху климата;

5. Създаване на нови работни места;

6. Повишаване стандарта на живот на населението в региона;

7. Спазване на изискванията на ЕС за пренасочване на товари от автомобилния към железопътния транспорт.

**2.** **Общо описание**

Интермодалният терминал Пловдив е разположен на гара Тодор Каблешков, която е част от железопътен възел Пловдив и се намира на km 146+745 по магистралната железопътна линия София – Пловдив – Свиленград. Гарата е разположена на стратегически важния транспортен коридор IV от София за Истанбул и коридор VIII свързващ страните от Западните Балкани през пристанища Бургас и Варна със страните от Черноморския регион и ТРАСЕКА. С построяването на Дунав мост 2 и тунела под Босфора се създават предпоставки за осъществяване на основна транспортна ос на директна връзка за превози от Западна Европа в посока Средна Азия и Близкия Изток. Това ще е най-бързата сухопътна връзка за превозите между Европа и Китай.

В стратегията за изграждането и развитието на ИМТ Пловдив, съгласно прогнозното развитие на трафика се предвижда той да се извърши на два етапа:

* Първият етап се планира за експлоатация в периода 2016-2027 г., когато според проектните данни ще се запълни капацитета за обработване на товари на терминала по Етап I;
* Втори етап - след 2028 г. е предвидено разширение в съществуващите граници на терминала и развитие на предлаганите услуги в него.

При реализацията на етап 1 е изграден ИМТ отговарящ напълно на изискванията за осъществяване на интермодални превози между два вида сухопътен транспорт, съгласно изискванията на ЕС.

Върху площ от 71,4 дка са разположени терминална площадка за товаро-разтоварни операции на контейнери от вагон на автомобил и обратно с маневриране на мобилни кранове, един товаро-разтоварен коловоз, площадка за складиране/ съхранение на контейнерите в два реда, площ за повредени контейнери и техника, специални места за хладилни товарни единици, административна сграда и навеси, КПП, паркинг за товарни и леки автомобили и тревни площи.

ИМТ разполага с административно-обслужваща сграда. Сградата е на два етажа без сутерен, с плосък покрив. На първо ниво е разделена на три функционални зони – *1.* *независим (самостоятелен) достъп* на превозвачите във връзка с оформяне на документите, санитарни възли, помещение за изчакване откъм паркинга, *2.* *административна зона* – приемно фоайе с контролиран достъп до служебните помещения – обработка на документи, сървър, санитарни възли и връзка с втория етаж – стълба и асансьор за хора с увреждания и *3.* *обслужващи помещения* за работещия в терминала персонал (съблекални, душове, складови помещения, кухненски бокс). На второто административно ниво са: заседателна зала, директорски кабинет и офис помещения за ползване от спедиторски фирми. Оборудването на сградата ще бъде задължение на Оператора – концесионер.

Изградени са открити навеси за митническа проверка, бензиностанция, автомивка и компресор, които са изпълнени от монтажни метални носещи и покривни конструкции. Изборът на подходящо оборудване е решение на бъдещия Оператор.

За извършване на митническа обработка на контейнерите е предвиден офис в административната сграда със самостоятелно сърварно помещение в съотвествие с изискванията на Агенция „Митници“. В съседство на сградата има навес с дължина 18 м, разполагащ с рампа за страничен достъп до контейнерите, като е предвиден пряк изход на автомобите след извършване на митническия преглед.

Бензиностанцията е предназначена за обслужване на мобилната техника на терминала и ще се използва само за ведомствени нужди, за което не се изисква голям капацитет и първоначално може да се състои от цистерна.

Автомивката е предназначена за поддържане на чистотата на стакерите. За отпадъчните води е предвиден каломаслоуловител.

Компресорът е за поддържане на налягане за спирачките на вагоните при композиране на влаковата композиция, когато са без локомотив.

Терминалът се обслужва от един товаро-разтоварен (ТР) коловоз – 2 г. Връзката с него се осъществява чрез изтеглителен коловоз, който е свързан с приемно-отправните коловози 5, 6 и 7 в района на гара Т. Каблешков, които са извън обхвата на концесия.

Коловоз 2 г започва от гранична стрелка № 10 с километраж км.0+000 и продължава до км.0+668.76 с полезна дължина на коловоза 652 м, като от тях 520 м са в рамките на товаро-разтоварната площадка.

Електрификацията на участъка се извършва от граничната стрелка № 10 до началото на ТР коловоз на терминала, което ще позволява извършване на маневрени операции с магистрални електровози. Изградената контактна мрежа остава собственост на ДП НКЖИ и не влиза в обхвата на концесия.

Управлението на маневрените процеси в ИМТ ще се извършва от гара Т.Каблешков, като за целта ще бъдат изградени съответните устройства за сигнализация и телекомуникация, които са извън обхвата на концесия.

Железопътният подход се осъществява през портална врата в периметъра на оградата на терминала.

Автомобилният вход и изход към/от терминала ще се извършва чрез Главен портал с Контролно Пропускателен Пункт (КПП), предвиден за ограничаване и контрол на достъпа на неоторизирани лица и на транспортни средства на територията на терминала. Пред КПП е предвиден паркинг за изчакване на товарни и леки автомобили, който ще разполага с 22 парко места за товарни и 18 парко места за леки автомобили. От двете страни паркинга е описан от зелена ивица с ширина 4 м, където са разположени осветителните стълбове и отводнителните канавки. От северната страна на зелената ивица площадката ще се обособи като лента за движение с ширина 6м.

Единствената пътна връзка на терминала с републиканската пътна мрежа - III-375 Пловдив-Пещера се осъществява чрез IV–то класен път PDV–1251, рехабилитиран (775 м) до отбивката към ИМТ - новоизграден участък с дължина около 262 м. Пътната връзка не влиза в обхвата на концесията.

Осветлението на площадката е предвидено чрез монтиране на 8 метални пилона с височина Н=25м, като всеки пилон разполага с 16 броя осветителни тела тип „прожектори“ с МХЛ, с мощност 1х1000W всяко, само на пилон №8 те са 8бр.. Телата са разположени кръгово на подвижна корона, представляваща кръгова конструкция.

Изхождайки от голямото открито пространство за защита на терминалната площадка ще бъде разполжена мълниезащитната уредба, която включва 4бр. мълниеприемници с изпреварващо действие, монтирани върху пилоните за площадково осветление.

За обектът ще бъде осигурено електрозахранване със сумарна мощност на консуматорите ~320 kW, за което ще има сключен договор за присъединява с „ЕВН България електроразпределение“ АД – КЕЦ Пловдив-Север.

Захранването на ИМТ с вода за питейни и противопожарни нужди се осъществява от водопроводната мрежа на с. Златитрап по сключен договор за присъединяване с „ВиК” ЕООД – Пловдив.

Канализацията на ИМТ, включваща площадковата канализация, пречиствателните съоръжения за битово-отпадъчни и технологично- отпадъчни води ще се събира в изграден в границите на терминала изпарител.

С цел безопасност и ограничаване на свободния достъп на хора и животни до района на терминала, ще бъде изградена висока ограда, съоръжена с техника за постоянно видеонаблюдение.

**ІV. УСЛОВИЯ ЗА УЧАСТИЕ**

1. **Обща информация**

В процедурата за възлагане на обществена поръчка може да участва всеки участник, който отговаря на предварително обявените условия.

Възлагането на услугата се извършва по реда на Глава осма „а” от Закона за обществените поръчки - чрез публична покана, като **предлаганата цена** на участниците за изпълнение на обществената поръчка не трябва да надвишава **66 000 лв. без ДДС.**

**1.1. Задължителни изисквания към офертата:**

**1.1.1.** Офертата, представена от участниците, следва да отговаря на изискванията по чл. 101в, ал. 1 от ЗОП:

**а)** данни за лицето, което прави предложението – Представяне на участника **(образец)** - **Приложение № 2** къмпубличната покана;

**б)** Предложение за изпълнение на услугата - **Приложение №** 7 към публичната покана;

**в)** Ценово предложение - **Приложение № 3** към публичната покана**;**

**г)** срок на валидност на офертата;

**д)** за доказване на професионалните възможности и квалификацията на всеки член от екипа на участника - списък на експертите по образец - **Приложение № 5** към публичната покана**;**

**e)** Декларация за липсата на обстоятелството по т. 2.6.1 и за информираността за забраните по т.т. 2.6.2. и 2.6.3. от Публичната покана, която се представя от участника и от всеки един от неговите експерти – **Приложение № 6** към публичната покана;

**ж)** Декларация (в свободен текст) за ангажираност по изпълнението на обществената поръчка от всеки един от експертите.

Срокът на валидност на офертата **е 120 (сто и двадесет) дни**, считано от деня, определен като краен срок за подаване на офертите.

**1.1.2.** Съдържанието на Офертата се представя в запечатан, непрозрачен плик.

**1.2. Условия за допустимост на офертите:**

Не се разглежда оферта на участник, за коятое налице поне едно от следните обстоятелства:

**1.2.1.** Представената оферта е постъпила в незапечатан или прозрачен плик;

**1.2.2.** Представената оферта е постъпила с нарушена цялост;

**1.2.3.** Представената оферта е постъпила след изтичане на крайния срок;

**1.2.4.** Представената оферта не отговаря на чл. 101в от ЗОП и на предварително обявените „Изисквания за изпълнение на поръчката“ в **ПУБЛИЧНАТА ПОКАНА** на Възложителя.

**1.3. Гаранции**

Участникът, определен за изпълнител, представя гаранция за изпълнение на договора в размер на 3% от стойността му без ДДС. Гаранцията следва да бъде представена преди сключване на договора.

**2. Изисквания към участниците:**

**2.1.** Участниците да разполагат с минимум по един експерт за изпълнението на основните дейности, от предмета на обществената поръчка, с квалификация и професионален опит, както следва:

а) експерт с инженерно образование с опит в проектиране и/или организация и управление на железопътната инфраструктура

б) експерт с юридическо образование с опит в предоставянето на консултантски услуги за изготвянето на концесионни анализи;

в) експерт с икономическо образование с опит в изготвянето на финансово-икономически концесионни анализи и/или анализи на инвестиционни проекти и/или разработване на финансови модели и/или оценка на ефективността на проекти;

г) експерт с опит в изготвяне на екологични оценки и анализи.

**2.2.** Участниците доказват изпълнението на посочените в т. 2.1. изисквания с представяне към офертата си на списък по образец (Приложение № 5) с посочване на образованието, професионалния опит и квалификация на лицата, които отговарят за извършването на услугата (екипа от експерти).

В случай, че участникът е обединение, което не е юридическо лице, изискванията се отнасят за обединението като цяло.

**2.3.** За доказване на образованието, професионалната квалификация и професионалния опит, в списъка по т. 2.2. за всеки член от екипа на участника се посочват:

а) номер на дипломи за завършено висше образование с придобита образователна степен „магистър”, дата на издаване, учебно заведение, както и посочване на съответните удостоверения или други документи, необходими за упражняване на професията;

б) сертификати, удостоверения и др. за придобита допълнителна квалификация, ако разполагат с такива;

в) опита на всеки един от експертите по т. 2.1 (в т.ч. посочване на конкретните одобрени и приети разработки и координатите за възложителя, одобрил разработките).

**2.4.** Към списъка по т. 2.2. се представят декларация в свободен текст за ангажираност от всеки един от експертите за изпълнение на настоящата услуга, в която експертът следва да декларира следните обстоятелства:

а) че ще е на разположение да участва в работата по изпълнението на настоящата възложена обществена поръчка за целия срок на изпълнението й, както изискват отговорностите му и ще работи, в съответствие с офертата на Изпълнителя и договора за възлагане на поръчката за качественото изработване на предмета на поръчката;

б) че се задължава да участва в изпълнението на поръчката, като предпочита изпълнението на тази поръчка пред други настоящи и бъдещи проекти и ангажименти.

**2.5.** Замяната на експерти изброени в списъка, представен с офертата на участника, е допустимо само след писмено съгласие на Възложителя.

В случай на замяна на експерти, участникът трябва да предложи лица, които притежават най-малко равностойни квалификация, професионален опит и умения.

**2.6**. Експертите от екипа, изготвящ концесионните анализи:

2.6.1. Не могат да бъдат лица, които имат пряк интерес от изпълнението на концесията за услуга на обект „Интермодален терминал в Южен централен район на планиране в България - Пловдив”;

2.6.2. Нямат право да разгласяват информацията, която им е предоставена или която са узнали при извършване на дейността си по възложената обществена поръчка във връзка с концесията за услуга на обект „Интермодален терминал в Южен централен район на планиране в България - Пловдив”;

2.6.3. Нямат право да консултират други лица извън концедента и министъра на транспорта, информационните технологии и съобщенията във връзка с концесията концесията за услуга на обект „Интермодален терминал в Южен централен район на планиране в България - Пловдив”.

За горните обстоятелства участникът и от всеки един от неговите експерти представя Декларация за липсата на обстоятелството по т. 2.6.1. и за информираността за забраните по т.т. 2.6.2. и 2.6.3. – Приложение № 6 към публичната покана.

**3. Изисквания към** Предложението за изпълнение на услугата **.**

Участниците следва да изготвят и представят с офертата си Предложение за изпълнение на услугата, съдържащо **Концепция за изпълнение на предмета на услугата**.

**3.1. Концепцията** следва да съдържа **2 основни компонента:**

**а) Методология за изготвяне на концесионни анализи (основно ядро на Концепцията) –** кратко излагане на поредицата от действия (стъпки) в тяхната логическа последователност, които сформираният екип от експерти планира да осъществи - като цяло и поотделно, за създаване организация на процеса на изпълнение на услугата, подчинена на крайния резултат, включително описание на необходимата за всеки един от анализите информация, реда и източниците за нейното набавяне, обобщаването й и включването й в отделните групи от теми и въпроси, които ще се изследват и анализират, с цел нейното използване при:

* обосноваване на изводите и препоръките в разработките **на всеки един** от възложените концесионни анализи и постигане на **вътрешна взаимна обвързаност** между тях, съгласно изискването на чл. 13 от Правилника за прилагане на Закона за концесиите (ППЗК);
* изготвянето на **общите изводи и препоръки** към Възложителя, кореспондиращи с представяне на основните предложения на екипа на Изпълнителя и цялостната му визия за успешното осъществяване на концесията за предлагания срок;
* **проучване и сравнителен анализ** по отношение на съществуващите и прилагани **добри практики в държави-членки на ЕС** относно управлението и поддържането на интермодални терминали чрез концесия или други форми на публично-частно партньорство (ПЧП) - ***препоръчително изискване на Възложителя.***

**б)** **Структура, съдържание и обхват на проектите на обосновка на концесията, концесионен договор, документация за участие в открита процедура и решение за откриване на процедура.**

*Елементите по компонент „б”* на Концепциятаследва **да произтичат от обобщените констатации, изводи и препоръки на консултантите при изготвените и представени концесионни анализи.**

**V. ИЗИСКВАНИЯ ЗА ИЗПЪЛНЕНИЕ НА УСЛУГАТА**

**А) ОБЩИ ИЗИСКВАНИЯ:**

**1.** Всички разработки на възложените концесионни анализи следва ***да отговарят на изискванията*** относно съдържанието на концесионните анализи, определени в Приложениетокъм чл. 8, ал. 4 от Правилника за прилагане на Закона за концесиите (ППЗК) и да бъдат съобразени с действащото законодателство.

**2.** В разработките следва да бъде направен **анализ на нормативната уредба, регламентиращ дейностите, свързани с** **изискванията относно:**

**2.1.** Въвеждането в експлоатация, управлението, поддържането и експлоатацията на обекта на концесията; включително - подробен анализ на законодателството, регламентиращо обекта на концесията, законодателството, регламентиращо представянето на този обект на концесия, законодателството, включително и транспортното, предвиждащо конкретни права и задължения за концесионера при експлоатацията на обекта на концесията;

**2.2.** Възможността за достъп до интермодалния терминал и разходите за поддържана на този достъп;

**2.3.** Управление и поддържане на обекта на концесията;

**2.4.** Услугите и стопанските дейности, които ще се осъществяват чрез него;

**2.5.** Условията за осъществяване на концесията;

**2.6.** Правата и задълженията на страните по концесионния договор, включително на правата и задълженията на концесионера, произтичащи от Закона за железопътния транспорт и всички други приложими нормативни актове;

**2.7**. Видовете рискове, които поемат страните по концесионния договор, оценка и препоръки по разпределението им.

**3. Констатациите, заключенията, изводите и препоръките** в резултат на аналитичната работа при изготвянето на разработките – предмет на услугата**,** следва да бъдат **взаимно обвързани** във всяка една от частите на предмета на възлагането, като произтичат, но не само, от:

**3.1.** Приложимите нормативни актове, включително:

а) Закона за концесиитеи Правилника за неговото прилагане**;**

б) Закона железопътния транспорт и подзаконовите актове по прилагането му, както и другите нормативни актове, регламентиращи транспортния сектор и обекта на концесията;

в) Закона за устройство на територията (ЗУТ) и подзаконовите актове по прилагането му;

г) Закона за водите и Закона за опазване на околната среда и подзаконовите актове по прилагането им;

**3.2.** Спецификата на предоставяните от интермодалния терминал услуги в концесионния обект:

**3.2.1.** Обработка на интермодални единици-ТЕУ (получаване и изпращане, обработване на територията на терминала);

**3.2.2.** Митническа, фитосанитарна и ветеринарна обработка;

**3.2.3.** Почистване на контейнерите;

**3.2.4.** Ремонт на повредени контейнери;

**3.2.5.** Спедиторски услуги;

**3.2.6.** Складиране и съхраняване на ТЕУ;

**3.2.7.** Административни услуги – изпращане на CIM, CMR или на складови разписки, проверка на документите за пълнота, съответствие и попълването им с изискванията и нормативните актове, проследяване транспортирането на ТЕУ по маршрута на движение.

### 3.3. Устройствените, технологичните и техническите характеристики на интермодалния терминал.

**4.** Анализите следва да бъдат разработени при условията на финансиране и реализиране на необходимите инвестиции (машини, съоръжения и технологично оборудване) изцяло от и със средства на концесионера, без предвиждане на заплащане на компенсации по чл. 6 от ЗК от страна концедента.

**5.** Анализите следва да бъдат разработени при изследване на търсенето на товарни превози и на ТЕУ в Южен централен район на планиране (ЮЦРП) в страната и в чужбина, обхващащи автомобилния и железопътния транспорт, при специфичната роля и участие на обекта на концесията.

**6.** Анализите следва да се основават на:

* представените от Възложителя документи: за собственост на интермодалния терминал – актове за държавна собственост и тяхното съответствие с актуалните скици от кадастралната карта и кадастралните регистри и др. релевантни документи, индивидуализиращи активите, включени в концесионния обект;
* разработен Подробен устройствен план (ПУП - ПРЗ) на интермодалния терминал, който се одобрява като план за регулация, и с който се определя регулацията на пътните комуникации и обособените територии за застрояване;
* съдържащото се в Публичната покана описание на обекта на концесията;
* всички документи, с които Изпълнителят се е снабдил в процеса на изпълнение на услугата;
* направените от него проучвания и оглед на обекта на концесията (включително като се анализира необходимостта от актуализация на ПУП – ПРЗ).

**7.** Изпълнителят следва да разработи и да представи на Възложителя технически и финансово-икономически анализи, всеки от които да е разработен **най-малко в три варианта**. Консултантът следва да анализира и предложи и други варианти за инвестиции в **„Интермодален терминал в Южен централен район на планиране в България - Пловдив”**, които счете за целесъобразни.

**8.** **Изискване за етапност** при изпълнение предмета на услугата (срокове):

Изпълнението на услугата следва да се извърши **на 2 етапа:**

***І етап:*** Изготвяне и представяне на концесионните анализи (технически и финансово-икономически, правен анализ и екологичен анализ).

Изпълнителят следва да изготви и представи техническия и финансово-икономическия, правния анализ и екологичния анализ - в срок от **30 (тридесет) работни дни** от датата, следваща сключването на договора за възлагане на консултантската услуга.

***ІІ етап:*** Изготвяне и представяне на проектите на обосновка на концесията, концесионен договор, документация за участие в открита процедура и решение за откриване на процедура.

Изпълнителят следва да представи проектите на обосновка на концесията, концесионен договор, документация за участие в открита процедура и решение за откриване на процедура в срок до **10 (десет) работни дни,** считано от деня, следващ уведомяването му за приемане от Възложителя на разработките на концесионните анализи (по етап I).

В общия срок за изпълнение на услугата, предмет на поръчката, ***не се включва*** времето за разглеждане и произнасяне по отделните разработки, както и времето за тяхното преработване и допълване от Изпълнителя с отразяване на направените от Възложителя бележки.

Относно неприети бележки, Изпълнителят изготвя **справка с мотивите си** за неприемането на всяка бележка.

В общия срок за изпълнение на услугата, съгласно сключения договор с Изпълнителя, в зависимост от получените резултати в хода на изпълнението на поръчката на съответния етап, Възложителят може да поставя към Изпълнителя и допълнителни задачи (изисквания).

**Б)** **ДОПЪЛНИТЕЛНИ ИЗИСКВАНИЯ НА ВЪЗЛОЖИТЕЛЯ ОТНОСНО ЕЛЕМЕНТИТЕ, СТРУКТУРАТА И СЪДЪРЖАНИЕТО НА КОНЦЕСИОННИТЕ АНАЛИЗИ И ПРОЕКТИТЕ НА ОБОСНОВКА НА КОНЦЕСИЯТА, КОНЦЕСИОНЕН ДОГОВОР, ДОКУМЕНТАЦИЯ ЗА УЧАСТИЕ В ОТКРИТА ПРОЦЕДУРА И РЕШЕНИЕ ЗА ОТКРИВАНЕ НА ПРОЦЕДУРА:**

**Б.1. СПЕЦИАЛНИ ИЗИСКВАНИЯ КЪМ ТЕХНИЧЕСКИЯ АНАЛИЗ (ТА):**

Изпълнителят следва да изготви и представи на Възложителя ТА, разработен **най-малко в три варианта**, като може да анализира и предложи *и допълнителни варианти*, предполагащи предвиждане на инвестиции по вид и размер за реализиране в обекта на концесията, каквито счете за целесъобразни и обосновани.

Констатациите, заключенията, изводите и препоръките в ТА следва да бъдат съобразени с констатациите и изводите от правния анализ относно предмета на концесията, индивидуализацията на концесионния обект и дейностите, които концесионерът следва да извършва чрез него, вкл. и като условие за осъществяване на концесията.

За определяне на основните технически и технологични характеристики на обекта на концесията, на основата на наличните документи и информация, да се определят и анализират потребностите на Концедента в следните аспекти:

а) определяне и анализ на потребностите на концедента за бъдещото функциониране и развитие на обекта на концесията;

б) определяне на обществения интерес при съобразяване със спецификата на обекта на концесията;

в) обследване и обосноваване на възможни алтернативи за териториалния обхват при бъдещо развитие на обекта на концесия:

* увеличаване на концесионната площ, респ. изключване от обекта на концесията на имоти, собственост на други юридически и физически лица;
* присъединяване на имоти, сгради и съоръжения към обекта на концесията.

г) посочване на изискванията за националната сигурност и отбраната на страната, за опазване на околната среда, за човешкото здраве, за защитените територии, зони и обекти и за обществения ред;

д) определяне на технико-икономически показатели на обекта на концесията, необходими за изготвяне на финансово-икономическия анализ;

е) предложение за инвестиционна програма.

**Б.2. СПЕЦИАЛНИ ИЗИСКВАНИЯ КЪМ ФИНАНСОВО-ИКОНОМИЧЕСКИЯ АНАЛИЗ (ФИА)*:***

Финансово-икономическият анализ се основава на наличните документи по раздел IІІ от Приложението към чл. 8, ал. 4 от ППЗК и на индивидуализацията на обекта на концесията, включително на прилежащата инфраструктура, на концесионната площ и на другите принадлежности, и/или на дейностите по частично или цялостно изграждане на обекта на концесията и неговото управление и поддържане след въвеждането му в експлоатация на риск на концесионера при предоставяне на услугата от обществен интерес и на другите стопански дейности, установени в ТА.

ФИА следва да бъде разработен най-малко в три варианта при условията на финансиране и реализиране на необходимите инвестиции изцяло от и със средства на концесионера, **без предвиждане на заплащане на компенсацията по чл. 6 от ЗК от страна концедента.**

Изисквания към данните: да се използват достатъчно дълги статистически редове, които да позволяват обосноваване на анализите и особено на прогнозите за натуралните показатели и приходите. На тази база следва да се направи опит за извеждане на тенденции, както и за обосноваване на отклоненията от тези тенденции (напр. поради финансова криза, привличане или отлив на чуждестранни инвестиции, и пр.).

**ФИА** следва **да съдържа най-малко**:

а) анализ на пазара, включващ анализ на основни конкуренти, на цените и търсене на извършваните услуги при управлението и поддържането на концесионния обект;

б) анализ на разходите и на приходите по години, в т.ч.:

* обоснована прогноза за разходите - за инвестиции на машини, съоръжения и технологично оборудване, въвеждане в експлоатация, управление и поддържане на обекта на концесията и за управление на услугата, свързани с ползването на обекта на концесията или с извършването на други стопански дейности с обекта на концесията;
* обоснована прогноза за очакваните приходи по години от експлоатацията на обекта, както и от извършването на други стопански дейности с обекта на концесията;

в) анализ на необходимото финансиране – собствен капитал, очаквано заемно финансиране – размер, цена, схеми на заема, срок (респективно – оценка на банкабилността – т.е. обоснована прогноза и предвиждане дали и по какъв начин проектът може да привлече необходимото финансиране);

г) оценка на финансовата устойчивост на проекта за концесиониране на „Интермодален терминал в Южен централен район на планиране в България - Пловдив”, обвързана с предложение за най-оптималния подходящ срок на концесията (съобразно нормата за възвръщаемост и срока за откупуване);

д) модел на поддържане на икономическия баланс на концесията (представляващ равновесието между ползите и рисковете при условията на сключения концесионен договор), включващ:

* анализ на рисковете при осъществяване на концесията и изготвяне на матрица за тяхното разпределение;
* анализ и изводи за ефективността на концесията с цел справедливо разпределение на ползите от концесията, в зависимост от степента на поемане на риска;
* определяне и мотивиране на обстоятелствата, настъпването или изменението на които може да доведе до нарушаване на икономическия баланс на концесията;
* обосноваване на подходящ механизъм за възстановяване на нарушения икономически баланс на концесията;
* обосновка на размера на финансовата и социалната норма на дисконтиране.

е) определяне на показателите: 1) вътрешна норма на възвръщаемост на инвестицията и собствения капитал, 2) нетна настояща стойност и 3) срок на откупуване на инвестициите и др.;

ж) предложение за вида, размера и начина на плащане на концесионно плащане;

з) обосноваване на предложение за срока на концесията, като се отчита необходимата норма за възвращаемост на вложените инвестиции (машини, съоръжения и технологично оборудване) и се определи необходимия период за възстановяването им;

и) предложения за вида, размера и начина на плащане на гаранциите и другите обезпечения за изпълнение на задълженията по концесионния договор;

к) изводи и препоръка за избор на най-ефективен и работещ вариант от изготвените алтернативни варианти.

**Финансовият модел** на концесията е необходимо да се изготви **най-малко в три варианта** - в съответствие с вариантите, предвидени в техническия анализ (изготвения и приет от Възложителя техническия анализ):

**I-ви вариант - нулев**

Като вариант на „нулевият сценарий” може да се допусне – изграждане на интермодалния терминал, съгласно одобрения инвестиционен проект и и има получено разрешение за ползване, издадено от компетентните държавни органи, но не е избран оператор след проведената процедура по Закона за концесиите, поради липсата на икономически интерес от страна на инвеститорите. При този вариант се запазва досегашния транспортен вариант на превоз на ТЕУ.

**ІІ-ри вариант**

Предложение за *необходимите средства* завъвеждане в експлоатация иподдържането в наличност на услугата и осигуряването на непрекъснатост и ниво на качество на предоставяните услуги на обекта за срока на концесиятаи свързания с това предвиждане *минимален размер на инвестиции*, които следва да бъдат реализирани в него при въвеждането в пълна експлоатация, управлението и поддържането му за срока на предоставената концесия. Съответно, вариантът съдържа възможността за достигане проектното натоварване на интермодалния терминал, запазване на предназначението на обекта на концесията, както и дейности за възвръщане на вложените инвестиции.

**ІІІ-ти вариант - Оптимистичен**

Предложение за *значителен размер на инвестициите,* в резултат на повишеното търсенето на този вид услуги от страна на ползвателите, (превозвачи, спедиторски фирми и др.) след като бъде изчерпан проектия капацитет за обробатка на товари на интермодалиня терминал, за управление, поддържане и развитие за срока на предоставената концесия, при които концесионерът **поема изцяло на свой риск** *разходите за инвестиции по въвеждане в експлоатация и поддръжка на услугата в обекта на концесията за времето на експлоатация* и за подновяване и модернизиране на някои от съществуващите активи (подобекти) при запазване и разширяване на предназначението на обекта на концесията.

Следвада бъде остойностен размера на инвестициите, необходими при осъществяване на вариантите на финансовия модел, в съответствие с констатациите и препоръките в техническия анализ и възможното и допустимо застрояване на концесионната територия.

**Финансовият модел следва да бъде представен** **в Excel формат с активни клетки**, с оглед възможност Възложителят да променя ключови параметри в него, като: инвестиции, приходни ставки, размер на концесионни плащания, норма на дисконтиране, механизъм на плащане, продължителност на проекта и други.

**Б.3.** **СПЕЦИАЛНИ ИЗИСКВАНИЯ КЪМ ПРАВНИЯ АНАЛИЗ (ПА):**

Правният анализ се изготвя съгласно раздел IV и се основава на общите изисквания на ППЗК - раздел І от Приложението към чл. 8, ал. 4 от ППЗК, на индивидуализацията на обекта на концесията, включително на прилежащата инфраструктура, на концесионната площ и на другите принадлежности, и/или на дейностите по предоставяне на услугата от обществен интерес – услуги, съгласно Закона за железопътния транспорт (ЗЖТ) и на другите стопански дейности, установени в техническия анализ (ТА).

**Правният анализ** следва да представи **правната рамка** на бъдещата концесия, **включително, но не само:**

**1** Установяване и анализ (обосноваване) на *приложимата правната уредба,* регламентираща изискванията към обекта на концесията, включително условията и реда за извършване на дейностите, свързани с предоставянето и изпълнението на концесията. Под приложима правна уредба се има предвид правната уредба в националното законодателство, включително и правото на Европейския съюз, както и стратегиите, стандартите и другите относими документи (независимо дали имат нормативен характер), свързани с реализацията на проекта. За целта следва ***да се анализират конкретните приложими актове с нормативен и ненормативен характер, регламентищи*** *обекта* „Интермодален терминал в Южен централен район на планиране в България - Пловдив”(които не следва само да се изброяват, преразказват или посочват механично, а да бъдат анализирани всички приложими разпоредби, регламентиращи обекта на концесията, статута на концесионера с оглед експлоатацията на този обект и произтичащите от разпоредбите последици, както и всички приложими актове). Нормите и изведените въз основа на тях правни аспекти на концесията следва **да се обвързват тясно с всеки един от останалите изготвени анализи,** с цел стабилност и аргументираност на предложенията при аналитичното представяне на възможностите за осъществяване предмета на концесията в изискваните като минимум от Възложителя варианти на техническия анализ и финансово-икономическия анализ.

**2.** Необходимо е ПА да се основава от една страна на ***цялостния и комплексен подход при изследване на оптималните възможности и условия за осъществяване на концесията*** (съгласно анализираните проблеми в обхвата и структурата на ПА, определени в ППЗК), а от друга – ***при изследването на правните аспекти да се търси полезната конкретика в представяне на реалистична картина от дейности и функции*** за интермодалния терминал, с цел ориентиране в максимална степен потенциалния интерес на частния партньор – чрез детайлизиране на необходимите за спазване и реализиране законови изисквания както при минимума от дейности по управлението на обекта, така и относно поемане на риска за възможния срок на концесията, който се предлага.

**3.** Качеството на ПА има определяща роля и за ***изготвяне на адекватно и работещо във времето Бизнес-предложение*** от участниците в предстоящата открита процедура по предоставяне на концесията.

**4.** Не по-малко значимо за успешното осъществяване на концесията е ***в ПА да се обосновават и детайлизират правата и задълженията на страните по концесионния договор***, както с цел постигане на **икономическия баланс в интересите на страните** (публичен и частен партньор), така и с оглед свеждане до минимум на затрудненията при осъществяване на контрола по изпълнението от концесионера на условията на концесията и на договорните му задължения за целия срок на концесията.

Икономическият баланс на концесията (представляващ равновесието между ползите и рисковете при условията на сключения концесионен договор), включва:

* анализ на рисковете при осъществяване на концесията и изготвяне на матрица за тяхното разпределение;
* анализ и изводи за ефективността на концесията с цел справедливо разпределение на ползите от концесията, в зависимост от степента на поемане на риска;
* определяне и мотивиране на обстоятелствата, настъпването или изменението на които може да доведе до нарушаване на икономическия баланс на концесията;
* описание на условията за постигане и поддържане на икономическия баланс на концесията;
* обосноваване на подходящ механизъм за възстановяване на нарушения икономически баланс на концесията.

В тази връзка анализът и препоръките относно съдържанието на концесионния договор не следва да представляват изброяване на права и задължения, заимствани от вече приети решения на МС за предоставени концесии, а да бъдат по-подробно разписани и аргументирани с оглед специфичния характер на обекта на концесията.

Основните права и задължения на страните следва да са обвързани и подчинени на обезпечаване постигането на **целите на конкретната концесия,** посочени по-горе.

**Конкретните препоръки следва да бъдат резултат от анализ, който се основава на всички концесионни анализи**, **на проучванията на добрите практики и спецификата на интермодалния терминал, и на дейностите по неговото управление, поддържане и експлоатация.**

**5.** На основата на констатациите в останалите анализи, ПА следва ***да обоснове както основния предмет на концесията*,** ***така и следствието или допълнението към основния предмет на концесията***, които от своя страна ***да се основават на конкретните дейности****,* които концесионерът следва да извърши като условие за осъществяване на концесията, като тези дейности се обследват и в правен аспект.

**6**. Правният анализ следва ***да мотивира индивидуализацията*** *на обектите на концесията****, извършена в техническия анализ,*** включително, но не само относно:

* концесионната площ на „Интермодален терминал в Южен централен район на планиране в България - Пловдив”;
* съответствието на концесионната площ на интермодалния терминал по актовете за публична държавна собственост, на реквизитите на придружаващите ги скици, издадени съгласно действащите кадастрални карти и регистри от Агенцията по геодезия, картография и кадастър;
* машините и съоръженията и технологично оборудване, които следва да се доставят и монтират от концесионера върху съответната концесионна площ;
* обслужващата железопътна инфраструктура и принадлежности, ако такива е предложено да се включат към обекта на концесията;

**7**. Правният анализ следва да изясни по безспорен начин ***собствеността и статута на всички имоти*** *(сгради, съоръжения, прилежаща инфраструктура, принадлежности),* намиращи се както в концесионния обект, така и по възможност - в съседство на концесионната територия (относно техните ползватели, изследване и прогнозиране на възможни проблеми и спорове, свързани с наличие на тежести, сервитутни и други ограничени вещни права, учредени в полза на трети лица, ако има такива); изследване необходимостта от извършването на отчуждителни процедури по реда на Закона за държавната собственост (ЗДС) и Правилника за неговото прилагане или на Закона за общинската собственост (ЗОС). Ако се установи *необходимост от отчуждаване,* ПА следва да мотивира приложимата нормативна уредба и сроковете за провеждане на процедурите, както и правните възможности по отчуждаването.

 **8**. В съответствие с констатациите и препоръките в техническия анализ, в ПА следва да се определи и да се установят ***услугите и другите стопански дейности***, които могат да се извършват в обекта на концесията.

**9.** Анализ и препоръки относно ***правата и задълженията на страните*** по концесионния договор, произтичащи от предложението за *установените услуги и другите стопански дейности,* които могат да се извършват в обектите на концесията.

**10.** Анализ на видовете рискове, които поемат страните по концесионния договор, оценка и препоръки по разпределението им.

**Б.4. СПЕЦИАЛНИ ИЗИСКВАНИЯ КЪМ ЕКОЛОГИЧНИЯ АНАЛИЗ (ЕА):**

Екологичният анализ се основава на документите, предоставени от Възложителя, както и на такива, с които Изпълнителят следва да се снабди в хода на изпълнение на услугата. В тази връзка Изпълнителят следва да извърши самостоятелна преценка кои и/или какви други документи са необходими за качественото изпълнение на услугата и за изготвянето на анализа, който да съдържа препоръки и предложения за Възложителя.

**I.** Когато обектът на концесията включва план или инвестиционно предложение за строителство, за което вече е проведена процедура по глава шеста от Закона за опазване на околната среда и тя е приключила с решение по ОВОС екологичният анализ се изготвя в следния обем (указан и в ППЗК, Приложение , Раздел V, т. 1):

1.1. Обща информация за проведената процедура по глава шеста от Закона за опазване на околната среда, включително:

* Основание за провеждане на процедурата по ОВОС и предмет на доклада за ОВОС;
* Резюме на доклада по ОВОС.

1.2. Специфична информация, произтичаща от проведената процедура по ОВОС:

* Решение по ОВОС, издадено от компетентния орган с предписаните мерки за предотвратяване, намаляване или възможно най-пълно отстраняване на предполагаемите неблагоприятни последствия от строителството и експлоатацията на обекта на концесията върху околната среда;
* Разпоредените или доброволно възприети мерки за наблюдение и контрол на параметрите на околната среда, включително собствен мониторинг, произтичащи от Решението по ОВОС или от други документи, изготвени във връзка с проведената процедурата по ОВОС, или от действащата нормативна уредба по околна среда (напр. План за собствен мониторинг)
* Направените указания (в случай, че има такива) за изпълнението на предписаните с решението по ОВОС мерки по опазване на околната среда в процеса на проектирането, строителството и/или експлоатацията на обекта.

**II.** Когато обектът на концесията включва инвестиционно предложение за строителство или план, съдържащ инвестиционно предложение за строителство, за което (още) не е проведена процедура по глава шеста от Закона за опазване на околната среда и няма изготвен доклад по ОВОС екологичният анализ се изготвя в следния обем (указан и в ППЗК, Приложение , Раздел V, т. 2):

1.1. Характеристики на инвестиционното предложение:

* резюме на инвестиционното предложение за обекта на концесията и концесионната площ в съответствие с индивидуализацията на обекта на концесията и концесионната площ в техническия анализ;
* определяне на връзката и взаимодействието на обекта на концесията с други съществуващи или предвидени с устройствен или друг план обекти и дейности - при наличие на такива;
* информация за разгледани алтернативи, включително на нулева алтернатива (възможността да не се осъществява дейността, предвидена с инвестиционното предложение);
* информация за природните ресурси, предвидени за използване по време на строителството и експлоатацията на обекта на концесията;
* определяне на отпадъците, които се очаква да се генерират по време на строителството по реализиране на инвестиционното предложение и начина на управлението им;
* определяне на отпадъци, които се очаква да се генерират по време на експлоатацията на обекта на концесията - видове, количества и начин на третиране;
* предлагани мерки за намаляване на отрицателните въздействия върху околната среда - когато такива се очакват при реализиране на инвестиционното предложение за строителство;
* характеристика на другите дейности, свързани с инвестиционното предложение (например необходимост от изграждане на нови елементи на техническата инфраструктура, добив на природни ресурси, третиране на отпадъчните води и др.);
* определяне на очаквано замърсяване и дискомфорт на околната среда и на риска от инциденти.

1.2. Местоположение на инвестиционното положение:

* определяне на чувствителни територии, в т. ч. чувствителни зони, уязвими зони, защитени зони, включително дали концесионната площ засяга, или тангира контурите на защитени зони от мрежа „НАТУРА 2000” като част от Европейската екологична защитена зона, във връзка с чл. 5 и 6 от Закона за биологичното разнообразие, санитарно-охранителни зони и др.;
* определяне на качеството и регенеративната способност на природните ресурси - при очаквано съществено въздействие върху тях.

1.3. Характеристики на потенциалното въздействие (кратко описание на възможните въздействия вследствие на реализацията на инвестиционното предложение):

* оценка на потенциалното въздействие върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи, защитените територии, единични и групови културни ценности, както и очакваното въздействие от естествени и антропогенни вещества и процеси, различните видове отпадъци и техните местонахождения, рисковите енергийни източници - шумове, вибрации, радиации, както и някои генетично модифицирани организми;
* оценка на въздействието върху елементи от Националната екологична мрежа, включително на разположените в близост до обекта на концесията;
* определяне на вида на въздействието (пряко, непряко, вторично, кумулативно, краткотрайно, средно и дълготрайно, постоянно и временно, положително и отрицателно);
* предлагани мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда и човешкото здраве.
* при необходимост – предлагане на програма за отстраняване на екологичните щети, включително ликвидационни и рекултивационни мероприятия, от дейностите по концесията с цел предаване обекта на концесията на концедента годен за употреба с отстранени екологични щети.

**Б.5. СПЕЦИАЛНИ ИЗИСКВАНИЯ КЪМ ПРОЕКТА НА ОБОСНОВКА НА КОНЦЕСИЯТА:**

Обосновката следва да се изготви по реда на чл. 21 от ЗК и да отговаря в максимална степен на изискванията към нейното съдържание, регламентирани в чл. 9, ал. 1 и 2 от ППЗК, като към същата се представят и приложенията по чл. 9, ал. 3 от ППЗК.

Изготвеният проект на Обосновка следва да послужи на Възложителя при мотивиране на предложението за предоставяне на концесията, определяйки характеристиките на концесионния обект и основното съдържание на концесията - в максимална степен следва да се аргументира законосъобразността и целесъобразността от предоставянето на концесията с проекта на решение на Министерския съвет за откриване на процедура за предоставяне на концесия.

**Б.6. СПЕЦИАЛНИ ИЗИСКВАНИЯ КЪМ ПРОЕКТА НАКОНЦЕСИОНЕН ДОГОВОР:**

Проектът на концесионен договор следва да регламентира договорно взаимоотношенията на страните в съответствие с приложимото законодателство чрез ясни, детайлни и работещи клаузи относно, но не само:

Б.6.1. Определяне на предмета на концесията;

Б.6.2. Условията за влизане в сила на концесионния договор, обусловени от нормативен акт, включително задълженията на концедента за предаване на обекта на концесията и на територията, необходима за неговото изграждане;

Б.6.3. Условията за осъществяване на концесията;

Б.6.4. Конкретните права и задължения на страните по концесионния договор, включително всички права и задължения на страните, произтичащи от нормативни актове;

Б.6.5. Условията за поддържане на икономическия баланс на концесията (равновесието между ползите и рисковете, поети от страните по договора);

Б.6.6. Отговорността за неизпълнение на задълженията по концесионния договор;

Б.6.7. Условията и редът за разрешаване на споровете между страните;

Б.6.8. Условията за изменение на концесионния договор;

Б.6.9. Условията и последиците от прекратяване на концесионния договор, вкл. изискванията към състоянието, в което обектът на концесията се предава на концедента след прекратяване на концесионния договор;

Б.6.10. Други изисквания, произтичащи от действащото законодателство и спецификите на концесията.

***\*Общи насоки и изисквания към ПА и проекта на концесионен договор:***

При определяне на основните права и задължения, ПА, съответно Концесионният договор, следва да разграничат и обосноват права и задължения относно:

- дейностите, свързани с доокомлектоването на отделни елементи на интермодалния терминал (машини, съоръжения и технологично оборудване) – трябва да се извърши анализ, въз основа на който да се предложи и редът относно планирането, отчитането и контрола по отношение на изпълнението от страна на концесионера на задълженията, свързани с тези дейности:

а) управление и поддържане на обекта на концесията в експлоатационна годност;

б) правото на експлоатация от страна на концесионера.

Анализът на правото на експлоатация на концесионера следва да включва и обосновано разграничаване на отделните услуги, включени в предоставяната услуга от обществен интерес, както и на другите стопански дейности, които се извършват с обекта на концесията. Това разграничение следва да бъде съответно включено в проекта на Концесионен договор.

При услуга от обществен интерес – трябва да се определят, синхронизирано с констатациите, изводите и препоръките от останалите концесионни анализи:

* критериите за качество на отделните услуги;
* условията и редът за мониторинг и контрол на това качество и
* съответните договорни санкции при непостигане, съответно – невъвеждане в експлоатация и/или неточно поддържане на договореното качество.

г) частично разширение, частична реконструкция, частична рехабилитация или ремонт на обекта за времето на концесията (реконструкция, основен ремонт и др., включващи строителни и монтажни работи) на отделни елементи от обектите на концесията, като следствие или допълнение към основния предмет на концесията.

При обосноваване на правата и задълженията на страните следва да се вземе предвид модела на поддържане на икономическия баланс на концесията и матрицата на разпределение на рисковете, предложена с финансово-икономическия анализ.

**Б.7. СПЕЦИАЛНИ ИЗИСКВАНИЯ КЪМ ПРОЕКТА НА ДОКУМЕНТАЦИЯ ЗА УЧАСТИЕ В ОТКРИТА ПРОЦЕДУРА:**

Проектът на Документация за участие в открита процедура следва да бъде изготвен при съблюдаване на нормативно определеното ѝ минимално съдържаниесъгласно чл. 44, ал. 1 от ЗК и при спазване на изискванията на чл. 44, ал. 2–4 и чл. 45 от ЗК, както и определените в чл. 32 от ППЗК изисквания.

**Б.8. СПЕЦИАЛНИ ИЗИСКВАНИЯ КЪМ ПРОЕКТА НА РЕШЕНИЕ НА МИНИСТЕРСКИЯ СЪВЕТ (РМС) ЗА ОТКРИВАНЕ НА ПРОЦЕДУРА ЗА ПРЕДОСТАВЯНЕ НА КОНЦЕСИЯ:**

Проектът на РМС следва да бъде изготвен в съответствие с изискванията на Глава Пета от Закона за концесиите, като ясно да представя условията за постигане и поддържане на икономическия баланс на концесията.

 **Б.9. ВЪЗМОЖНОСТ ЗА ПРЕДСТАВЯНЕ ОТ ИЗПЪЛНИТЕЛЯ НА ДОПЪЛНИТЕЛНИ ПРЕДЛОЖЕНИЯ**

Освен гореизброените изрични условия на Възложителя – основна част от Публичната покана за участие, екипът от консултанти може да изготви, развие и обоснове и други алтернативни предложения към Възложителя (варианти, модели), основани на извършените анализи и на произтичащите от тях констатации, изводи и заключения, които счита за целесъобразни, икономически оправдани и технически обосновани.

Допълнителните си предложения Изпълнителят следва да представи в отделни, изрични текстове в съответната разработка. Същите следва да са подчинени на общото изискване за взаимна обвързаност с изводите и препоръките към Възложителя, където също да бъдат отразени изрично и ясно.

Допълнителните предложения трябва да се основават на преценката на консултанския екип за спецификата на концесионния обект и да произтичат от предмета и целите на концесията. Необходимо е целесъобразността и законосъобразността им да се обоснове и агрументира при съблюдаване на баланса на интересите на страните-партньори, съответно в две основни насоки:

* с оглед дейностите от общестевен интерес в обектите – публична държавна собственост, и осигуряване от концедента защитата на този интерес за относително дълът период от време (срок на концесията), и
* с оглед мотивиране и осигуряване за концесионера на оптимална възвращаемост на инвестираните от него средства, чрез извършване на алтернативни, надлежно регламентирани дейности, услуги и/или проекти, които би развивал и изпълнявал върху предоставената му концесионна площ за срока на концесията.

**VI: МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**1. ПОКАЗАТЕЛИ ЗА ОЦЕНКА НА ОФЕРТИТЕ:**

Офертите на участниците ще се оценяват на база комплексна оценка, формирана по **два основни показателя**, както следва:

 **1) Експертна оценка (показател К1) –** представлява оценка на **Концепцията на участника за изпълнение на предмета на услугата** - с максимално **60 точки**, образуващи се **от 2 компонента**:

**К.1.1** **Методология за изготвянето на концесионните анализи (технически, финансово-икономически, правен и екологичен анализ) и анализиране и обвързване на изводите, констатациите и/или препоръките от всеки анализ – до 30 точки;**

**К.1.2. Структура, съдържание и обхват на проектите на обосновка на концесията, концесионен договор, документация за участие в открита процедура и решение за откриване на процедура - до 30 точки.**

**Специални указания за формиране на Експертната оценка (К1):**

**К1.1.** По компонента **„Методология за изготвянето на концесионните анализи (технически, финансово-икономически правен и екологичен анализ) и анализиране и обвързване на изводите, констатациите и/или препоръките от всеки анализ”** комисията оценява представянето на видовете дейности и последователността от действия (план-график или план-програма) на създадената организация за изпълнението на задачата, респ.: описание на видове дейности, свързани с изготвянето на концесионните анализи и анализирането и обвързването на изводите, констатациите и/или препоръките от всеки анализ. Представената от участника визия за процеса на изготвяне на възложените анализи в съответствие с нормативните изисквания на ППЗК за структурата, съдържанието и обхвата им. Предвижданията на участника за възможностите и насоките за ефективно управление на потенциалния обект на концесия;

**К1.2.** По компонента **„Структура, съдържание и обхват на проектите на обосновка на концесията, концесионен договор, документация за участие в открита процедура и решение за откриване на процедура”** комисията оценява визията на участника за изготвяне на проектите на документите, в т.ч. целите на концесията, начините и подходите за постигането им чрез предоставената концесия за срока на осъществяването й, при обезпечаване защитата на обществения и държавен интерес. Визията на участника за взаимовръзката и последователността между отделните дейности при изготвянето на проектите на документи.

Разбирането на участника за съответствието на проектите на документите със законовите изисквания за съдържанието им съгласно ППЗК; за изискванията на Възложителя относно необходимостта от обосноваване на ключови аспекти при осъществяване на концесията, съгласно актуалните законови изисквания (икономически баланс на концесията, определяне на рисковете за публичния и частния партньор в хода на осъществяването ѝ); за постигане на яснота в заключенията на участника при аргументиране ефективността от осъществяване на концесията с оглед интересите на концедента (модернизиране и развитие на обекта на концесията, инвестиции в полза на държавата и постъпления в държавния бюджет по време и след срока на концесията и пр.), съответно – да послужи за мотивиране предложението на Възложителя пред Министерския съвет за предоставяне на концесията от определените в проекта на обосновка целесъобразност и законосъобразност от нейното предоставяне.

За всеки от изброените компоненти, Експертната оценка (К1) ще се формира съгласно следната таблица:

|  |  |  |
| --- | --- | --- |
| ***№*** | ***Критерии за оценка на техническата оферта*** | ***Брой точки*** |
| ***К.1.1.***  | ***Методология за изготвяне на концесионните анализи (*технически, финансово-икономически, правен и екологичен анализ*) и анализиране и обвързване на изводите, констатациите и/или препоръките от всеки анализ*** | ***30*** |
|  | **Когато има представено** описание на видовете дейности и последователността от действия, свързани с изготвянето на концесионните анализи (технически, финансово-икономически, правен и екологичен анализ) и анализиране и обвързване на изводите, констатациите и/или препоръките от всеки анализ ***се присъждат 10 точки***;**Когато има представено** ясно и детайлно описание на видове дейности, свързани с изготвянето на концесионните анализи (технически, финансово-икономически, правен и екологичен анализ) и с анализирането и обвързването на изводите, констатациите и/или препоръките от всеки анализ, както и на последователност от действия (план-график или план-програма) на създадената организация за изготвянето на анализите и за анализирането и обвързването на изводите, констатациите и/или препоръките от всеки анализ ***се присъждат 20 точки***;**Когато има представено** ясно и детайлно описание на видове дейности, свързани с изготвянето на концесионните анализи (технически, финансово-икономически, правен и екологичен анализ) и с анализирането и обвързването на изводите, констатациите и/или препоръките от всеки анализ, на последователност от действия (план-график или план-програма) на създадената организация за изготвянето на анализите и за анализирането и обвързването на изводите, констатациите и/или препоръките от всеки анализ, както и са разписани предвижданията на участника за възможностите и насоките за ефективно управление на потенциалния обект на концесията, обвързвани с очакваните резултати, заложени в Техническата спецификация ***се присъждат 30 точки***. | **10****20****30** |
| ***К.1.2.***  | ***Структура, съдържание и обхват на проектите на обосновка на концесията, концесионен договор, документация за участие в открита процедура и решение за откриване на процедура*** | **30** |
|  | **Когато има** представена визия за изготвяне на проектите на документите ***се присъждат 10 точки***;**Когато има** представена визия за изготвяне на проектите на документите и е описана взаимовръзката и последователността между отделните дейности ***се присъждат 20 точки***;**Когато има** представена визия за изготвяне на проектите на документите, описана е взаимовръзката и последователността между отделните дейности, както е налице и обосноваване на ключови аспекти при осъществяване на концесията, съгласно актуалните законови изисквания и икономическите реалности ***се присъждат 30 точки***. | **10****20****30** |

За целите на настоящата методика, използваните в този раздел определения следва да се тълкуват, както следва:

 - „Ясно” – следва да се разбира като обвързано с недвусмислени логически връзки; последователно, добре структурирано.

 - „Детайлно” – следва да се разбира като подробно, изчерпателно, обстоятелствено, обстойно и в детайли.

Общата експертна оценка се получава като средна аритметична величина от експертните оценки на членовете на комисията за разглеждане, оценяване и класиране на офертите.

**2. Показател К2 - Количествена оценка** на предложената цена – с максимално възможни 40 точки, изчислена по следната формула:

минималната предложена цена в процедурата (без ДДС)

**К2** = ------------------------------------------------------------------------------ **х 40**

цената, предложена от съответния участник (без ДДС)

**3. Комплексна оценка -** окончателното оценяване на офертите се извършва въз основа на горепосочените показатели за оценяване, след сумиране на резултатите от извършените оценки по показателите **К1 и К2.**

За целите на тази методика всички дробни числа, които ще се получат при прилагане на съответната формула, се закръгляват към втория знак след десетичната запетая.

Максималната възможна комплексна оценка, която може да получи офертата на даден участник, е **100 (сто) точки.**

На първо място се класира участникът, чиято оферта е с **най-висока комплексна оценка.**

Класирането на останалите участници се извършва според комплексните оценки на офертите им, в низходящ ред.

**Възложителят може да възложи изпълнението на поръчката и в случаите, когато е подадена само една оферта (съгл. чл. 101д от ЗОП.)**

**VII. СРОК ЗА ИЗПЪЛНЕНИЕ НА УСЛУГАТА**

**Общият срок** за изпълнение на услугата е до **40 (четиридесет) работни дни** от датата, следваща датата на сключване на договора, като Изпълнителят изготви и предаде на Възложителя разработките, подписани от всички експерти, участвали в изготвянето им, както следва:

**1.** Изготвяне и представяне на **технически, финансово-икономически, правен и екологичен анализ** в срок до **30 (тридесет) работни дни** включително, от датата, следваща тази на сключването на договора с Изпълнителя.

**2**. Изготвяне и представяне на **проектите на обосновка на концесията, концесионен договор, документация за участие в открита процедура и решение за откриване на процедура** в срок до **10 (десет) работни дни** включително, от датата, следваща тази на уведомяването на Изпълнителя за приемане на разработките по т. 1.